Kosumelinis meškėnas
Kosumelinis meškėnas, dar vadinamas nykštukiniu meškėnu (lot. Procyon pygmaeus, angl. Cozumel raccoon) – retas meškėninių (Procyonidae) šeimos plėšrusis žinduolis, gyvenantis Kosumelio saloje Karibų jūroje, šalia rytinės Meksikos pakrantės. Kosumelinis meškėnas yra nedidelės Kosumelio salos endeminė rūšis. Sala užima 478 km² plotą. Meškėno natūralios buveinės yra mangrovėse, o taip pat drėgnuosiuose miškuose salos viduryje, paplūdimiuose, dirbamose žemėse.